Omsorgsplan 2021-2030

Flott at Aukra Kommune har omsorgsplanen ute på høring, det gir god mulighet for medvirkning fra innbyggerne i kommunen.

Noen synpunkt vi gjerne vil spille inn.

* Fastlandsdelen av kommunen er ettertraktet for tilflyttere og for å holde folketallet oppe trenger vi å frigjøre eneboliger for barnefamilier, i de siste årene ser vi at boliger i etablerte boligfelt i Julsundet er svært ettertraktet.
* «Leve hele livet» bygger mye på at vi skal i fremtiden bo lengre i egen bolig, istedenfor å bo på institusjon. Pårørende og familie vil være en del av løsningen for at dette skal gjennomføres.
* Pr 01.01.20 bor16% av kommunens pensjonister på fastlandsdelen av kommunen. Dersom vi bruker samme tabell så ser vi at om 16 år (år 2037) vil 26% av pensjonistene bo på fastlandet. (de som er i aldergruppen 50-66 år i dag)

Dette gjør at vi etterspør et tilbud for eldre i Julsundet hvor de kan bo i godt tilrettelagte leiligheter. Fordelene med dette er mange og vi er sikre på at mange ønsker dette. De kommunale boligene som i dag er i Julsundet er lite egnet for par og det oppleves som om det mangler et trinn i omsorgstrappen, mellom enebolig og institusjon. De som flytter til Julsundet i dag har nok ikke den samme tilknytningen til øy-delen av kommunen og i fremtiden tror vi at dette behovet vil bli ytterligere etterspurt. Nå har Aukra Kommune en mulighet til å være fremtidsrettet, løsningsorientert og en JA-Kommune!

Håper dere ser positivt på dette, vi kommer gjerne med ytterligere innspill hvis dere ønsker.